MUNICIPIUL CRAIOVA

CONSILIUL LOCAL AL MUNICIPIULUI CRAIOVA        

      HOTĂRÂREA NR.348
privind modificarea contractului de asociere încheiat între unitatea administrativ teritorială - Municipiul Craiova și unitatea administrativ teritorială - Județul Dolj, în vederea realizării în comun a obiectivului de investiții „Închidere inel de trafic zona de sud a municipiului Craiova – casetare canal deschis, modernizare str. Râului cu străpungere DN56-DN55 joncțiune cu Aleea 2 Bechet”
Consiliul Local al Municipiului Craiova, convocat de îndată în şedinţa extraordinară din data de 05.09.2025;
Având în vedere referatul de aprobare nr.283365/2025, raportul nr.283392/2025 al Direcţiei Patrimoniu şi raportul de avizare nr.284760/2025 al Direcţiei Juridice, Asistenţă de Specialitate şi Contencios Administrativ prin care se propune modificarea contractului de asociere încheiat între unitatea administrativ teritorială - Municipiul Craiova și unitatea administrativ teritorială - Județul Dolj, în vederea realizării în comun a obiectivului de investiții „Închidere inel de trafic zona de sud a municipiului Craiova – casetare canal deschis, modernizare str. Râului cu străpungere DN56-DN55 joncțiune cu Aleea 2 Bechet și avizele nr.27/2025 al Comisiei I-Buget Finanţe, Studii, Prognoze şi Administrarea domeniului, nr.23/2025 al Comisiei III-Servicii Publice, Liberã Iniţiativã şi Relaţii Internaţionale şi nr.29/2025 al Comisiei V-Juridică, Administraţie Publică şi Drepturi Cetăţeneşti;
În conformitate cu prevederile art.1949-1954 din Codul Civil, art.89 alin.8 din Ordonanța de Urgență a Guvernului nr.57 privind Codul Administrativ, cu modificările şi completările ulterioare;
 În temeiul prevederilor art.129 alin.2 lit.e coroborat cu alin.9 lit.a, art.139 alin.3 lit.f, art.154 alin.1 şi art.196 alin.1 lit.a din Ordonanţa de Urgenţă  a Guvernului nr.57/2019 privind Codul administrativ, cu modificările şi completările ulterioare;
HOTĂRĂŞTE:
Art.1. (1) Se aprobă modificarea art.5, art.6 și art.8 pct. 8.2 din contractul de asociere încheiat între unitatea administrativ teritorială - Municipiul Craiova și unitatea administrativ teritorială - Județul Dolj, în sensul completării cu terenul în suprafață de 1938 mp, sector de drum DN 56,  km.0+400- 0+500, cu o lungime de 100 m, suprafață care face parte din C.F. nr.31634 UAT Podari.
             (2) Contractul de asociere în forma modificată este prevăzut în anexa care face parte integrantă din prezenta hotărâre.
Art.2. Se împuterniceşte Primarul Municipiului Craiova să semneze contractul de asociere prevăzut la art.1 alin.2.
Art.3. Se aprobă modificarea, în mod corespunzător, a Hotărârii Consiliului Local al Municipiului Craiova nr.175/2024.
Art.4. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Patrimoniu şi Consiliul Județean Dolj vor aduce la îndeplinire prevederile prezentei hotărâri.

